
Μητροπόλεως 26-28 (8ος όρ.)
Αθήνα 105 63
Τηλέφωνο: 210 3315621
Email: info@grefis.gr

Παραμυθένια ΑΛΣΑΤΙΑ & ΜΕΛΑΝΑΣ ΔΡΥΜΟΣ 6ημ.

 Χαϊδελβέργη, Στρασβούργο, Κολμάρ, 
Χωριά Αλσατίας, Φράιμπουργκ, Λίμνη Τίτιζε!

                                  22 Δεκεμβρίου - 27 Δεκεμβρίου ‘27
                                  27 Δεκεμβρίου - 1 Ιανουαρίου ‘27
                                  1 Ιανουαρίου - 6 Ιανουαρίου ‘27

1η μέρα: ΑΘΗΝΑ - ΒΑΣΙΛΕΙΑ - ΦΡΑΙΜΠΟΥΡΓΚ
Συγκέντρωση στο αεροδρόμιο και πτήση για τη Βασιλεία. Άφιξη και άμεση αναχώρηση για την υπέροχη κοντινή πόλη του Φράιμπουργκ. Άφιξη, τακτοποίηση και διανυκτέρευση στο ξενοδοχείο μας.

2η μέρα: ΦΡΑΙΜΠΟΥΡΓΚ (Ξενάγηση πόλης) - ΜΕΛΑΝΑΣ ΔΡΥΜΟΣ - ΛΙΜΝΗ ΤΙΤΙΖΕ 
Πρωινό στο ξενοδοχείο. Αναχωρούμε οδικώς για τη σύντομη και πανέμορφη διαδρομή του διάσημου Μέλανα Δρυμού και τη λίμνη Τίτιζε(μεγαλύτερη φυσική λίμνη του Δρυμού σε υψόμετρο 850μ.), διασχίζοντας το «Μαύρο Δάσος» και το «Δρόμο του Ρολογιού» (πολυάριθμα εργαστήρια ρολογιών-κούκων). Επιστροφή στο στολισμένο Φράιμπουργκ. Σήμερα θα γνωρίσουμε το Φράιμπουργκ, την πιο αγαπημένη πόλη του Νίκου Καζαντζάκη. Κατά την περιήγησή μας στο ιστορικό κέντρο θα δούμε τον επιβλητικό Καθεδρικό Ναό (Freiburger Münster), την κεντρική Münsterplatz, το ιστορικό Δημαρχείο και τις χαρακτηριστικές μεσαιωνικές πύλες της πόλης, ενώ θα περπατήσουμε δίπλα στα περίφημα “Bächle”, τα μικρά κανάλια νερού που διατρέχουν τα γραφικά σοκάκια της παλιάς πόλης. Ελεύθερος χρόνος για καφέ, φαγητό και να ευχαριστηθείτε στο έπακρο τις Χριστουγεννιάτικες αγορές. Στη συνέχεια, επιστροφή στο ξενοδοχείο. Διανυκτέρευση.

3η μέρα: ΦΡΑΙΜΠΟΥΡΓΚ - ΣΤΡΑΣΒΟΥΡΓΟ (Ξενάγηση πόλης) - ΟΦΕΝΜΠΟΥΡΓΚ (περιοχή Στρασβούργου)
Πρωινό στο ξενοδοχείο και αναχώρηση για το Στρασβούργο. Άφιξη και πανοραμική περιήγηση στην πρωτεύουσα του Ευρωκοινοβουλίου που είναι  κτισμένη στην δυτική όχθη του Ρήνου και διασχίζεται από τον ποταμό Ile. Θα μεταφερθούμε στο ιστορικό  κέντρο  της πόλης όπου δεσπόζει ο επιβλητικός Καθεδρικός Ναός με ύψος 142 μ. που είναι ένας από τους  6 υψηλότερους στον κόσμο, με το Αστρονομικό Ρολόι στο εσωτερικό του. Θα περιπλανηθούμε στην περιοχή με τα γραφικά στενά που είναι γνωστή σαν «μικρή Γαλλία» με τα ξύλινα σπιτάκια τα αμέτρητα γεφύρια και τα λουλουδιασμένα μπαλκόνια. Μεταφορά στο ξενοδοχείο μας, τακτοποίηση και ελεύθερος χρόνος. Διανυκτέρευση. 

4η μέρα: ΟΦΕΝΜΠΟΥΡΓΚ(περιοχή Στρασβούργου) - ΣΤΡΑΣΒΟΥΡΓΟ(Χριστουγεννιάτικες Αγορές)
Πρωινό στο ξενοδοχείο. Ελεύθερη ημέρα για να απολαύσετε κάθε γωνιά του στολισμένου Στρασβούργου, να απολαύσετε τις χριστουγεννιάτικες αγορές, να κάνετε την κρουαζιέρα σας και να θαυμάσατε την πόλη μέσα από τον ποταμό Ιλ που τη διασχίζει και τέλος να δοκιμάσετε το περίφημο τοπικό κρασί στα γραφικά πολυάριθμα μαγαζάκια που εκτείνονται στα λιθόστρωτα σοκάκια της πόλης. Διανυκτέρευση. 

5η μέρα: ΟΦΕΝΜΠΟΥΡΓΚ(περιοχή Στρασβούργου) – ΧΑΙΔΕΛΒΕΡΓΗ         
Πρωινό στο ξενοδοχείο μας. Αναχώρηση για την ολοήμερη εκδρομή μας στη Χαιδελβέργη, όπου και θα έχουμε την ευκαιρία να περπατήσουμε στο πεζοδρομημένο ιστορικό κέντρο, με τις ενδιαφέρουσες εκκλησίες των Ιησουϊτών και του Αγίου Πνεύματος. Η Χάουπστράσε, η ραχοκοκαλιά της Χαϊδελβέργης, είναι ο μεγαλύτερος πεζόδρομος στην Ευρώπη, ίσως και στον κόσμο, με μήκος 1,6 χιλιόμετρα. Περνάει από την κεντρική πλατεία (με το υπέροχο κτίριο του Δημαρχείου και την περίφημη, γοτθικού ρυθμού εκκλησία του Αγίου Πνεύματος), το Ξενοδοχείο  Ritter του 1592 (ένα από τα καλύτερα δείγματα της αναγεννησιακής αρχιτεκτονικής) και δεκάδες υπέροχα μαγαζάκια, από μπιραρίες και καφέ μέχρι ζαχαροπλαστεία, παλαιοπωλεία και καταστήματα με πρωτότυπα σουβενίρ. Χρόνος ελεύθερος. Το απόγευμα επιστροφή στο ξενοδοχείο μας. Διανυκτέρευση.   

6η μέρα: ΟΦΕΝΜΠΟΥΡΓΚ(περιοχή Στρασβούργου) – ΚΟΛΜΑΡ & ΧΩΡΙΑ ΑΛΣΑΤΙΑΣ (ΡΙΜΠΟΒΙΛ, ΡΙΚΒΙΡ, ΕΓΚΙΣΧΑΙΜ) – ΒΑΣΙΛΕΙΑ - ΑΘΗΝΑ
Πρωινό στο ξενοδοχείο. Σήμερα η μέρα είναι αφιερωμένη στα πανέμορφα χωριά της Αλσατίας  όπως το  Ribeauville, Riquewihr και Eguisheim και φυσικά το Κολμάρ το στολίδι της Αλσατίας που βρίσκεται στο δρόμο του κρασιού και φημίζεται για τα κρασιά του. Θα περιηγηθούμε  στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Θα δούμε  το Δημαρχείο, τον Καθεδρικό Ναό αφιερωμένο στον Άγιο Μαρτίνο όπως επίσης και μικρές πανέμορφες πλατείες με ενδιαφέρουσες υπαίθριες αγορές. Ελεύθερος χρόνος  στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και εστιατόρια. Μην λησμονήσετε να φωτογραφηθείτε με φόντο την Οικία Πφίστερ που κατασκευάστηκε γύρω στα 1537 και αποτελεί δείγμα γερμανικής αναγεννησιακής αρχιτεκτονικής. Το απόγευμα αναχώρηση για τη Βασιλεία και την πτήση της επιστροφής μας.
                                                                      

(22/12-27/12) ΧΡΙΣΤΟΥΓΕΝΝΑ                    SuperEarly    Early Booking   Κανονική                 
Τιμή κατ’ άτομο σε δίκλινο                                695€                 745€                795€
Τιμή σε μονόκλινο                                                945€                 995€               1045€
Παιδικό (μέχρι 12 ετών)                                      675€                 725€                775€
Φόροι αεροδρομίων & ξενοδοχείων               275€                 275€                275€
  
                                                                 
(27/12-01/01) ΠΡΩΤΟΧΡΟΝΙΑ                     SuperEarly    Early Booking   Κανονική                 
Τιμή κατ’ άτομο σε δίκλινο                                635€                 685€               735€
Τιμή σε μονόκλινο                                                885€                 935€               985€
Παιδικό (μέχρι 12 ετών)                                      615€                 665€               715€
Φόροι αεροδρομίων & ξενοδοχείων                275€                275€                275€


(01/01-06/01) ΘΕΟΦΑΝΕΙΑ                           SuperEarly    Early Booking   Κανονική                 
Τιμή κατ’ άτομο σε δίκλινο                                695€                 745€                795€
Τιμή σε μονόκλινο                                                945€                 995€               1045€
Παιδικό (μέχρι 12 ετών)                                      675€                 725€                775€
Φόροι αεροδρομίων & ξενοδοχείων               275€                 275€                275€



Πτήσεις CHARTER της AEGEAN με αεροσκάφος Α321 για την αναχώρηση 22/12:
Αναχώρηση:   Αθήνα - Βασιλεία      Α3 4032       18.30 - 20.30  
Επιστροφή:     Βασιλεία - Αθήνα      Α3 4033       21.00 - 00.30 (+1)
 
Πτήσεις CHARTER της AEGEAN με αεροσκάφος Α321 για την αναχώρηση 27/12 & 1/1:
Αναχώρηση:   Αθήνα - Βασιλεία      Α3 4032       19.00 - 20.30  
Επιστροφή:     Βασιλεία - Αθήνα      Α3 4033       21.30 - 01.00 (+1)


Περιλαμβάνονται:
· Αεροπορικά εισιτήρια Αθήνα - Βασιλεία - Αθήνα 
με ναυλωμένες πτήσεις αεροσκάφους Α321 της Aegean Airlines, 
με Aegean’s On-Board Catering και για τις δύο πτήσεις.
· Διαμονή σε ξενοδοχεία 3* & 4*:
Για τις αναχωρήσεις Χριστουγέννων και Πρωτοχρονιάς:
Hotel Freiburg City Center by Leonardo 3* στο Φράιμπουργκ. 
Hotel B&B Hotel Offenburg City 3* στο Όφενμπουργκ της Αλσατίας.
Για την αναχώρηση των Θεοφανείων:
Hotel Freiburg City Center by Leonardo 3* στο Φράιμπουργκ. 
Hotel Origami 4* στο Στρασβούργο.
· Πρωινό μπουφέ καθημερινά. 
· Πολυτελές κλιματιζόμενο πούλμαν του γραφείου μας για τις μεταφορές και  μετακινήσεις σύμφωνα με το πρόγραμμα.
· Εκδρομές, περιηγήσεις, ξεναγήσεις όπως αναφέρονται στο αναλυτικό πρόγραμμα της εκδρομής.
· Έμπειρο Αρχηγό – Συνοδό του γραφείου μας.
· Μία αποσκευή μέχρι 23 κιλά.
· Μία χειραποσκευή μέχρι 8 κιλά.
· Ασφάλεια αστικής/επαγγελματικής ευθύνης.
· Φ.Π.Α.
· Φόροι αεροδρομίων & ξενοδοχείων (275€/ταξιδιώτη). 


Δεν περιλαμβάνονται:
· Φόροι αεροδρομίων & ξενοδοχείων (275€/ταξιδιώτη). 
· Είσοδοι σε μουσεία, αρχαιολογικούς χώρους, θεάματα και γενικά όπου απαιτείται.
· Ό,τι ρητά αναφέρεται σαν προαιρετικό ή προτεινόμενο.
· Checkpoints (25€/άτομο, πληρώνονται τοπικά).



Σημαντικές Σημειώσεις: 
1.Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.
2. Η παιδική τιμή αφορά παιδιά αυστηρά μέχρι 12 ετών με 2 ενήλικες.
 
Σημαντική ενημέρωση για ταξίδια εντός Ε.Ε. / Ζώνης Σένγκεν με ελληνική ταυτότητα:
Σύμφωνα με τις ισχύουσες ευρωπαϊκές οδηγίες, οι παλαιού τύπου ελληνικές ταυτότητες (μπλε) γίνονται αποδεκτές για ταξίδια εντός Ευρωπαϊκής Ένωσης και χωρών Σένγκεν έως και τις αρχές Αυγούστου 2026.
Ωστόσο, για την αποφυγή προβλημάτων κατά τον αεροπορικό ή συνοριακό έλεγχο, συνιστάται ιδιαίτερη προσοχή στα παρακάτω:
• Ταυτότητες που έχουν εκδοθεί από το 2011 και μετά, εφόσον είναι σε καλή κατάσταση και τα στοιχεία αναγράφονται ευκρινώς, γίνονται συνήθως αποδεκτές έως 03/08/2026.
• Ταυτότητες που έχουν εκδοθεί πριν από το 2011 — και ιδιαίτερα πριν από το 2006 — καλό είναι να έχουν ήδη αντικατασταθεί με νέου τύπου ταυτότητα ή να συνοδεύονται από ισχύον διαβατήριο, καθώς ενδέχεται να μην γίνουν αποδεκτές από αεροπορικές εταιρείες ή συνοριακές αρχές.
• Φθαρμένες, αλλοιωμένες ή δυσανάγνωστες ταυτότητες ενδέχεται επίσης να προκαλέσουν άρνηση επιβίβασης ή εισόδου, ανεξαρτήτως ημερομηνίας έκδοσης.
Παρακαλούμε όπως ελέγχετε εγκαίρως την εγκυρότητα και την κατάσταση των ταξιδιωτικών σας εγγράφων πριν την αναχώρηση.
Το ταξιδιωτικό μας γραφείο, σύμφωνα και με τους όρους συμμετοχής, δεν φέρει καμία ευθύνη σε περίπτωση μη αποδοχής ταυτότητας ή άλλου ταξιδιωτικού εγγράφου από αεροπορική εταιρεία, αστυνομικές ή συνοριακές αρχές, ούτε για τυχόν άρνηση επιβίβασης ή εισόδου σε χώρα του εξωτερικού.


image.png




image1.jpeg
TTTTTT

VVVVVVVV





